VENDIM
Nr. 116, datë 9.7.2020

MBI PËRCAKTIMIN E ÇMIMIT TË SHITJES SË ENERGJISË ELEKTRIKE, NGA FURNIZUESI I MUNDËSISË SË FUNDIT, PËR MUAJIN QERSHOR 2020

Në mbështetje të nenit 16 dhe nenit 87, pika 4, të ligjit nr. 43/2015, “Për sektorin e energjisë elektrike”, të ndryshuar; “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017, të ndryshuar; nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016, Bordi i Entit Rregullator të Energjisë, (ERE), në mbledhjen e tij të datës 9.7.2020, mbasi shqyrtoi relacionin nr. 83/5 prot., datë 8.7.2020, të përgatitur nga Drejtoria e Tarifave dhe Çmimeve, “Mbi përcaktimin e çmimit së shitjes së energjisë elektrike të furnizuar nga Furnizuesi i Mundësisë së Fundit”, për muajin qershor 2020, 
konstatoi se: 
- Shoqëria FSHU sh.a., me shkresën e saj nr. 5463 prot., datë 1.7.2020, ka paraqitur në ERE aplikimin për miratimin e çmimit të shitjes së energjisë elektrike, për muajin qershor 2020, për klientët e lidhur në nivelin e tensionit 35 kv, të cilët furnizohen nga Furnizuesi i Mundësisë së Fundit.
- FSHU sh.a. ka paraqitur informacion lidhur me procedurat e blerjes së energjisë elektrike nga tregu i parregulluar, informacion i cili merret si komunikim zyrtar nga Furnizuesi i Tregut të Lirë (FTL sh.a.).
- FSHU sh.a. deklaron se sasia e energjisë elektrike të blerë për muajin qershor 2020 për këta klientë është prokuruar vetëm në treg të parregulluar.
- Lidhur me blerjen e energjisë në treg të parregulluar, ka një diskordancë midis çmimit mesatar të ponderuar, të paraqitur nga shoqëria FSHU sh.a., dhe atij të vlerësuar nga ERE, diferencë e cila rezulton nga llogaritjet mbi bazën e të dhënave të raportuara nga shoqëria për blerjen e energjisë elektrike për muajin qershor.
- Sipas shkresës së shoqërisë FTL sh.a. me nr. 1960/18 prot., datë 22.6.2020, vërehet se janë zhvilluar 3 procedura për blerjen e energjisë nga tregu i parregulluar, për muajin qershor 2020, konkretisht procedurat P91, P92 dhe P93. Sasia totale e blerë në tregun e lirë është 84,960 mwh, me një vlerë totale prej 2,838,780.80 EUR, e cila, e konvertuar me kurset mesatare ditore të ditëve kur janë realizuar procedurat e blerjes, arrin në vlerën prej 352,481,376 lekë. 
- Çmimi mesatar i ponderuar, bazuar në sa më sipër, rezulton 4.149 lekë/kwh.
- Për sa i përket kursit të këmbimit, shoqëria FSHU sh.a. deklaron se për llogaritjen e çmimit të blerjes së energjisë elektrike ka përdorur kursin zyrtar të këmbimit të Bankës së Shqipërisë, për datat kur janë realizuar procedurat e blerjes së energjisë elektrike të cilat janë konfirmuar dhe në faqen zyrtare të Bankës së Shqipërisë.
[bookmark: _GoBack]- Bazuar në kërkesën e shoqërisë FSHU sh.a. kostot administrative të Furnizuesit të Mundësisë së Fundit për vitin 2020 janë vlerësuar sa ato të vitit 2019, në vlerën prej 1.79 lekë/kwh.
- Tarifa e përdorimit të rrjetit të transmetimit: bazuar në vendimin nr. 198, datë 12.12.2019, “Mbi lënien në fuqi të vendimit nr. 266, datë 21.12.2018, të Bordit të ERE-s, në lidhje me tarifën e shërbimit të transmetimit të energjisë elektrike për vitin 2020” është 0.75 lekë/kwh.
- Tarifa e përdorimit të rrjetit të shpërndarjes në nivelin e tensionit 35 kv: bazuar në vendimin nr. 199, datë 12.12.2019, të Bordit të ERE-s “Mbi shtyrjen e fuqisë juridike të vendimit të ERE-s nr. 268, datë 21.12.2018, për tarifat e përdorimit të rrjetit të shpërndarjes sipas nivelit të tensionit për vitin 2020”, është 1.5 lekë/kwh.
- Në zbatim të metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit, të rishikuar, llogaritjet e FSHU sh.a., si dhe propozimi i ERE-s për përcaktimin e çmimit për klientët që furnizohen nga FMF, për muajin qershor 2020, paraqiten në tabelën përmbledhëse si vijon:
[image: ]

- Për sa përcaktuar, për çdo element të formulës përllogaritëse, bazuar në informacionet e paraqitura në këtë aplikim, si dhe vlerësimet e ERE-s sa më sipër, rezulton se çmimi i shitjes së energjisë elektrike të furnizuar nga Furnizuesi i Mundësisë së Fundit për muajin qershor 2020, të jetë 8.31 lekë/kwh. 
- Në zbatim të pikës 2, të nenit 8, të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, të ndryshuar, me vendimin e Bordit të ERE-s nr. 233, datë 20.12.2019, parashikohet se në çdo rast ky çmim nuk do të jetë më i ulët se çmimi i shitjes me pakicë te klientët që furnizohen në atë nivel tensioni, sipas vendimit të Bordit të ERE-s nr.148, datë 26.12.2014, kur këtë funksion e ushtron OSHEE/FSHU. 
- Çmimi i miratuar me vendimin e Bordit të ERE-s nr. 148, datë 26.12.2014, për klientët që furnizohen në nivelin e tensionit 35 kv, është 9.5 lekë/kwh.
Për gjithë sa më sipër cituar, Bordi i ERE-s, 

VENDOSI:

1. Miratimin e çmimit të shitjes së energjisë elektrike të furnizuar nga Furnizuesi i Mundësisë së Fundit prej 9.5 lekë/kwh, për muajin qershor 2020.
2. Drejtoria e Çështjeve Ligjore të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

Aplikimi FSHU 

sh.a.

Përllpgaritjet e  

ERE

Njësia Çmimi Çmimi

CBEt Leke/kWh 4.202 4.149

Pr Leke/kWh 0.13 0.12

Leke/kWh 4.33 4.27

CA Leke/kWh 1.79 1.79

TRr Leke/kWh 0.75 0.75

TSHt Leke/kWh 1.50 1.50

Çmimi i energjisë = CBEt +Pr* CBEt+ TRrTSHt+CA  Leke/kWh

8.37 8.31

Tarifa e përdorimit të rrjetit të shpërndarjes

Kosto administrative të Furnizuesit të Mundësisë së Fundit

Tarifa e përdorimit të rrjetit të transmetimit

                                 Çmimi i FMF-së për muajin Qershor 2020



Kthimi për riskun i përcaktuar në përqindje për vitin (3%)                                                               

Qershor 2020

Çmimi mesatar i ponderuar i blerjes në treg të parregulluar ose blerja nga prodhuesit me përparësi

Çmimi mesatar i blerjes ne periudhen relevante


